### | | | | --- | --- | | | | | --- | | **Teknik- og Miljøudvalget** 14. juni 2018 Sagsnr. 710-2017-39090 Dok.nr. 710-2018-118833 Sagsbehandler DPTSAE | | 51.                 Anlægsbevilling til trafiksikkerhedsprojekter 2018 - Åbent

###

|  |  |
| --- | --- |
| Tidl. politisk behandling | TM-U 05.04.18, pkt. 29 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til udmøntning af de
i alt 1 mio. kr., der er afsat som rådighedsbeløb til trafiksikkerhedsprojekter
i Budget 2018-21 (A-212). Sagen blev på møde 5. april 2018 i Teknik- og
Miljøudvalget sendt tilbage til forvaltningen med ønske om en
trafiksikkerhedsløsning i krydset [adresse], som alternativ til
løsningen [adresse].

Som teknisk grundlag for udmøntning af beløbet i 2018 er der
taget udgangspunkt i prioriteringskataloget over vej-, cykelsti- og
trafiksikkerhedsprojekter (bilag).

Christina Gregersen er udarbejdet på baggrund af en
prioriteringsmodel for hhv. vej-, cykelsti- og trafiksikkerhedsprojekter, der
også blev benyttet til at understøtte det politiske beslutningsgrundlag inden
for trafikområdet i 2016 og 2017.

**VURDERING**

Teknik og Kultur har vurderet de enkelte
trafiksikkerhedsprojekters effekt ved hjælp af den tekniske prioriteringsmodel.

På den baggrund foreslås følgende to projekter i værksat:

***[adresse] mellem
Foldby og [adresse]***

Vejstrækningen på [adresse] mellem Foldby og [adresse]
ligger primært i et skovområde, hvor politiet de seneste fem år har registreret
fire ulykker. Ulykkerne fordeler sig over strækningen og har det fællestræk, at
der er tale om eneulykker.

Forbedringen af trafiksikkerheden på strækningen, omfatter
følgende tiltag:

- At
sikre bedre oversigtsforhold

- At
advare om sideveje

- At
sætte afmærkning i svingene og rumleeffekt ved midterstriben

- At
forbyde overhaling

- At
angive en anbefalet hastighed i strækningens sving.

Foranstaltningerne skal i samspil virke til at undgå
lignende trafikulykker.

Med henblik på at sikre bedre oversigt på strækningen i
skovområdet, vil der skulle fældes mindre træbevoksninger. Der søges indgået
frivillige aftaler med lodsejer om tinglysning af oversigtsforholdene eller
afståelse af arealer til vejareal.

Såfremt Favrskov Kommune skal tinglyse oversigtsarealer
eller erhverve nødvendige arealer, kan det blive nødvendigt at ekspropriere
lodsejers rettigheder, herunder udbetale erstatning på ekspropriationslignende
vilkår.

***Krydset mellem [adresse] og
[adresse], øst for [adresse]**

I krydset mellem [adresse] (rute 180), og de mindre
befærdede veje [adresse] og Elmelundsvej er ønsket at opnå et mere sikkert
kryds.

Løsningen indebærer primært at nedsætte farten på [adresse]
ved brug af elektroniske farttavler. Det betyder, at farten på [adresse] ikke
nedsættes permanent i krydset, men kun når der registreres trafik fra enten
Elmelundsvej eller [adresse], idet tavlerne tænder, når der er trafik på
sidevejene. Farten vil kunne sættes ned til 60 eller 70 km/t.

Der er gode erfaringer med at nedsætte farten efter behov.
Det får trafikanter på [adresse] til at respektere fartvisningen, når der er
sidevejstrafik, og giver ikke en unødig fartgrænse og hindring af
fremkommelighed, når der ikke er trafik fra sidevejene. Sammen med tavlerne opmærkes
rumlestriber på Elmelundsvej og [adresse] for at tydeliggøre en nedbremsning
op til krydset.

Begge anlægsprojekter fremgår af prioriteringskataloget, og
den geografiske placering samt yderligere beskrivelse af projekterne kan ses på
vedlagte kortbilag.

Teknik og Kultur anbefaler derudover, at der i lighed med
tidligere år afsættes midler til de årlige trafiksikkerhedskampagner.
Kampagnerne sikrer en vedvarende indsats inden for følgende områder:

- Synliggørelse af skoleveje

- Hindring af spritkørsel

- Lavere fart

- Mindre uopmærksomhed.

**ØKONOMI**

Der søges om en anlægsbevilling på 1 mio. kr. til de nævnte
trafiksikkerhedsprojekter. Bevillingen finansieres af trafiksikkerhedspuljens
afsatte rådighedsbeløb i Budget 2018 (A-212). Teknik og Kulturs vurdering af
projekternes anslåede økonomi er følgende:

|  |  |
| --- | --- |
| **Trafiksikkerhedsprojekt** | **Budget kr.** |
| Strækningsforbedring på [adresse] 350.000 |
| Arealerhvervelse ([adresse]) | 100.000 |
| Krydsforbedring Landevejen - [adresse]Elmelundsvej | 380.000 |
| Trafiksikkerhedskampagner | 150.000 |
| **Samlet udgift** | **980.000** |
|  |  |

Tilbage står et anlægsbeløb på 20.000 kr. til eventuelle
ekstraudgifter.

**INDDRAGELSE**

Der er løbende kontakt med politiet om håndtering af
trafiksikkerhedsudfordringer. Inddragelse af det lokale færdselssikkerhedsråd
og borgere vil ske i forundersøgelser efter behov. Ligeledes vil Naturstyrelsen
blive involveret i forbindelse med planer om at inddrage skovarealer til at
forbedre oversigtsforholdene.

**INDSTILLING**

1. At der gives en anlægsbevilling på 1
mio. kr. til igangsættelse af
trafiksikkerhedsprojekter og kampagner, finansieret af det afsatte
rådighedsbeløb i Budget 2018-21.

2. At Teknik og Kultur bemyndiges til at
igangsætte ekspropriationsprocedure med henblik på arealerhvervelser af mindre
skovarealer langs [adresse] mellem Foldby og [adresse].

**BESLUTNING**

**Bilag**

|  |  |
| --- | --- |
| Trafikhandleplan 2018 - Teknisk prioriteringskatalog over vej-, cykelsti- og trafiksikkerhedsprojekter | 710-2017-260435 |
| Kortbilag - oversigt over trafiksikkerhedsprojekter: [adresse] og [adresse] | 710-2018-119337 |